  Майя Бывальцева Шуныт но кӧс куазь луоз 1-тӥ куартолэзь праздникъёсы Удмуртиын. Со сярысь ивортэ элькунысь Гидрометцентрлэн пресс-службаез. Синоптикъёслэн верамзыя, таяз арняе Удмуртиез пилемо но зоро куазьлэсь утёз антициклон. Но температура вылэ уз ӝутскы. Уйёсы 0 градус котырын возиськоз. Унояз ёросъёсын музъем вылын кынтылоз. 28-тӥ но 29-тӥ оштолэзе нуназе вужерын +11…+16 градус луоз. Арня пумын куд-ог интыосын дырын-дырын зорыны быгатоз. Гидрометцентрлэн пресс-секретарез Алла Шумихина ивортэмъя, вуоно арня кутсконлы чакланъёс рос-прос ӧвол на. Но туннэ вераны луэ, куазь шуак кезьыт яке шуак шуныт пала уз воштӥськы. «Нырысь-валысь чакланъёъся, вуоно арня кутсконын куазь таӵегес ик возиськоз — зорыны ӧвӧл кулэ, уйёсы салкым луоз. Элькунъя -1…+4 градус, уйпал ёросъёсын кӧня ке кезьытгес. Нуназе +11…+16. Куазь та вакытлы тупа», — вераз Алла Шумихина иворъёсъя «Удмуртия» агентстволы . Тегъёс: Мерлык Ижкар Удмуртия куазь праздникъёс  